หน่วงๆปวดๆที่ไข่ข้างขวาคับเราสามารถใช้ผมปะคบร้อนหรือปะคบเย็นได้ไหมคับหรือกินยาแบบไหนคับขอคำแนะนำด้วยคับ ขอบคับ
สวัสดีค่ะ อาการหน่วงๆ ปวดๆ ที่อัณฑะข้างขวา อาจเกิดจาก1. ไส้เลื่อนบริเวณขาหนีบ อาการคือจะคลำพบก้อนที่อัณฑะ ในเวลาที่ยืน นั่ง หรือไอ และจะยุบหายเวลานอนราบ หรืออาจทำให้รู้สึกจุกๆ หน่วงๆ ที่อัณฑะหรือขาหนีบได้ แต่จะไม่ถึงขั้นทำให้เจ็บหรือปวด แต่หากเกิดภาวะแทรกซ้อน คือกลายเป็นไส้เลื่อนชนิดติดคา ก็จะทำให้มีอาการเป็นก้อนบวมและเจ็บปวดอย่างต่อเนื่อง2. อัณฑะบิดตัว แต่จะมีอาการปวดอัณฑะอย่างรุนแรง3. อัณฑะอักเสบ แต่อาการคือ จะปวด เจ็บอัณฑะ อัณฑะบวม น้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ เป็นต้น4. ก้อนเนื้องอกและมะเร็งอัณฑะ แต่จะคลำได้เป็นก้อนที่อัณฑะร่วมด้วยนอกจากนี้ อาการปวดยังอาจเกิดได้จาก โรคพังผืดอักเสบมีเนื้อตายบริเวณฝีเย็บ (necrotizing fasciitis of perineum) ไขมันของถุงอัณฑะมีเนื้อตายเฉพาะส่วน (necrosis of scrotal fat) เป็นต้นหากยังคงมีอาการปวดหรือหน่วงอัณฑะอย่างต่อเนื่อง หรือคลำได้ก้อนที่อัณฑะ ก็ควรรีบหาเวลาไปพบแพทย์เพื่อตรวจวินิจฉัยและรักษาค่ะ ส่วนการประคบร้อนหรือเย็นนั้น จะไม่ได้ช่วยลดอาการปวด และไม่ได้ทำให้โรคที่เป็นสาเหตุหายไปได้ค่ะ